Vila torna a la vella política amb el Roine ! directe!cat\nPolítica Última actualització Divendres, 4 d'abril de 2014 19:20 h\nVila torna a la vella política amb el Roine\nMentre el conseller parla d'estudiar la viabilitat del projecte alguns mitjans espanyols ja donen per fet l’acord entre el govern espanyol i el català. Les constructores espanyoles es freguen les mans.\nEl conseller de Territori parla de contactes amb el govern espanyol sobre la viabilitat del transvasament del Roine quan fa una setmana els mitjans espanyols ja parlen d’un acord tancat que permetrà alleujar la crisi a les grans constructores espanyoles. I és que el transvasament del Roine és un pastís de més de 4000 milions d’euros que ha fet capgirar la negativa històrica dels governs espanyols davant el projecte, perquè a més, és una peça clau a l’hora de resoldre l’encaix dels diferents plans hidrològics del govern espanyol davant les exigències de la UE. A Catalunya, la llum verda al projecte BCN World és l’excusa perfecta per justificar una infraestructura que CiU ha defensat reiteradament. Torna la política de despatx, d’acords amb el govern espanyol i les elits i constructores, mentre Vila justifica el transvasament per no "atabalar tant els nostres rius".\nacord govern espanyol, constructores espanyoles, Santi Vila, transvassament Roin\nUna inversió de més de 4000 milions d’euros, bàlsam per a les malmeses constructores espanyoles\nEl transvasament del Roine és una obra transeuropea que podria finançar-se en bona mesura amb fons comunitaris i accedir crèdits tous del Banc Europeu d'Inversions, la construcció del projecte requeriria un acord internacional amb França que i tot apunta a que el govern francès veuria amb interès l’obra.\nL’Ebre com a moneda de canvi en la vella política de despatx\nEcologistes en Acció considera que la reaparició en escena del transvasament del Roine plantejada pel govern espanyol pretén satisfer "els desitjos de l'actual Govern" intercanviant l'aigua "per negociacions a la baixa del cabal ecològic de l'Ebre en el seu tram baix per a permetre el transvasament" cap a la costa sud del Mediterrani peninsular.\nFer negoci amb l’espantall de la sequera\nSegons l’entitat ecologista "L'objectiu comú seria facilitar el negoci de grans constructores i multinacionals que fan negoci amb la venda d'un dret humà com és l'aigua. No caben altres hipòtesis atès que la falta de garantia d'abastament de la Regió Metropolitana de Barcelona de 110 hectòmetres cúbics anuals, que va quedar palesa durant la sequera del 2006-09, ha quedat resolta amb les obres del Pla Hidrològic de Catalunya executades a finals de la sequera i durant els anys 2010 i 2011", argumenten.\nRecorden que la construcció de les dessalinitzadores, els projectes de recuperació d'aigua o el reaprofitament dels efluents de grans depuradores permeten cobrir totes aquestes necessitats, amb una capacitat total de 131 hectòmetres cúbics anuals. A tot això, sumen les projeccions de creixement demogràfic negatiu, que contrasten amb les previsions creixents que justificaven la major demanda.\nApunten, a més que els consums continuen decreixent malgrat una possible recuperació de l'economia. Tot plegat, xifren en 140 hectòmetres cúbics anuals el decreixement en el consum d'aigua a Catalunya. Escenaris que "garanteixen l'abastament de la població per a molts anys" i, fins i tot, "també permetrien el retorn dels cabals del Ter".\nDavant d'aquest escenari, Ecologistes en Acció de Catalunya considera que és el moment d'obrir un debat amb el màxim rigor i responsabilitat entre els diversos sectors per afrontar amb criteris econòmics, socials i ambientals quines mesures s'han de desenvolupar per afrontar els efectes del canvi climàtic en el mitjà i llarg termini.\n7 d'abril de 2014, 08.42 h\nFent aquests tipus de política d'esquenes al poble, com volen tenir al poble al seu costat quan els interesi?\n7 d'abril de 2014, 08.28 h\nHem de canviar la manera de fer política, no pot ser que segueixin fent el que els hi doni la gana i com sempre per beneficiar a les constructores que son els que han provocat tants desastres. S'ha de començar a dir que volem polítics disposats a treballar per la ciutadania i els que tenim ara la majoria estan demostrant que no ho fan. Els hi hem de dir a la cara enviant correus, hem de fer una campanya dient així no i enviar-la a tots el que actuin malament i a els pocs que facin coses bé... Llegir més\n6 d'abril de 2014, 09.30 h\nQue no toquin res fins que nosaltres decidim al pais nou, els no tenen dret a fer res.\n5 d'abril de 2014, 11.16 h\nL' Ebre ni tocar-lo\n5 d'abril de 2014, 00.23 h\nDeixeu estar, son de dretes..... no hi ha mes...\nVISCA CATALUNYA SEMPRE INDEPENDÈNT //*//\n4 d'abril de 2014, 23.39 h\n4 d'abril de 2014, 22.37 h\nAmb aquest sempre igual una de cal i una de sorra. Ens en haurem de desempallegar ràpid d´aquest individu.\n4 d'abril de 2014, 21.21 h\nNo entenc res de res. Per que en aquestes grans obres no hi ha més informació? Tenim dret a saber i tot son secrets com si es tractès d'una guerra. Saber pros i contres. Això és un deure dels governants cap al poble.. No estem al Franquisme.\nAnna Cris Lleida\n4 d'abril de 2014, 21.19 h\nAixò que van dir que serien molt clars i comunicatius,carall ho fan tot d'amagat.\nmanel.cat cat lliure\n4 d'abril de 2014, 20.37 h\nAquest Vila prefereix donar-li el negoci a espaNYA avant que a Catalunya..... mejor alemana que catalana.\nEs repugnant la política fastigosa que alguns membres del govern estan fent.... i no escolto dir res al President de la gentussa que te al seu voltant.\nSenyor Ramoneda, vostè diu: No se perquè es freguen les mans les constructores espanyoles! ...pregunti al Floren.


19 de gener de 1919 « bloQG — El blog del 'Quadern gris'\n« 18 de gener de 1919\n20 de gener de 1919 »\nAquesta entrada fou escrita el dilluns 19 gener 2009 a les 0:00 i desada a Ateneu, biblioteques, universitat.\tPots seguir les respostes a aquesta entrada amb el fil RSS 2.0. Pots respondre, o fer un retroenllaç des del teu propi web.\n7 Respostes a “19 de gener de 1919”\n19 gener 2009 a les 9:52\nRevolucions: en ple maig del 68, Louis Malle —qui en aquells moments participava, eixelebrat, de la festa— va rebre aquest gerro d’aigua freda del vell gat Luís Buñuel, que s’ho mirava tot, escèptic, des d’un balcó: “Fins que no hi hagi 200 morts, això no és una revolució, és teatre”. Haver viscut a Mèxic tants anys deu ajudar a veure-ho així, crec. Hi ha com una fal·lera per figurar com a extra dels moments històrics. Les vida és tant grisa que, per augmentar el propi “caché”, forcem la possibilitat d’haver estat testimonis d’un magnicidi, una revolució, el que sigui, però gros. Ens excita l’adrenalina imaginar que Constantinopla cau cada dia, aquí, a la vora. I no, no passa tant sovint.\nEl tema de la tarima és molt sucós, i polèmic. Jo vaig tenir un professor de ciències molt menut, que un dia que ens hagué de fer classe a una aula sense tarima. Eclipsat per la tribu de caps buits ondulants que tenia al davant, semblava que s’hagués escolat pel forat de l’aigüera, pobre.\n19 gener 2009 a les 11:25\nEls dos grans temes que ompliran les pàgines d’aquesta segona part del QG: la penya de l’Ateneu i la Universitat.\n19 gener 2009 a les 11:46\nLa “tendència, més a amplificar i espesseir les coses que a simplificar-les” no dóna gaire resultat perquè l’important és la síntesi, el menys és més, normalment.\nEl llibre que “us transforma -més o menys-, deixa una empremta, us inocula una substància que un dia -més a prop o més lluny -aflorarà a la superfície i es manifestarà”: el subconscient és un congelador segons Jordi Llavina, no saps mai quan el congelador permetrà que una visió surti a la superfície.\n“Aquestes mirades, buides de sentit, em fan l’efecte com si jo em mirés a mi mateix”: la teoria del mirall d’”El carrer estret”: en enmirallar els altres en la seva obra s’acaba enmirallant ell mateix.\n“i donar als seus nens el batxillerat evitant exercicis literaris”: aquí la literatura té una connotació negativa, de complicació, del “no facis literatura”.\nDe la segona part no tinc res a dir!\n19 gener 2009 a les 16:50\nHe viscut vint anys a la Rambla. Això que en Pla anomena “humanitat” de la Rambla, sembla que persisteix; potser, ara mateix, podriem xerrar de “massa” humanitat i tot…\nDescripció molt visual – un punt de fotografia – del cafè Suís: “de color mantega”. Quin crim haver esborrat del mapa, cafès com l’esmentat, o l’Oro del Rin, o el Tèrminus…i tants d’altres que haurien d’haver estat considerats patrimoni de la ciutat i del país! Ara, són bancs…!!!!\n19 gener 2009 a les 21:26\nNo m’imagino Pla lloant la Rambla d’ara. Si fins i tot diu que es trobava amb coneguts! -si no se n’amagava-. Però anyorava “les coses que he deixat enrera” del seu Empordà. De fet crec que un pagés com ell només “aguanta” Barcelona pel fet de ser jove.\n20 gener 2009 a les 7:25\nSí. Les tarimes donen supremacia i afavoreixen la transmissió del coneixement. Malgrat tot, com molt bé ens explica Pla (i comenta en Florenci l’anècdota de l’omissió), no tothom el sap transmetre.\n20 gener 2009 a les 7:57\n“crec que un pagès com ell només “aguanta” Barcelona pel fet de ser jove” em sembla una observació molt fina, “El criteri”. Però ell, en arribar a la ciutat, el primer que fa és fer-se soci de l’Ateneu. Serà tot el que vulgueu —la col·lecció de defectes que els seus enemics, amics, i ell mateix, li pengen, és espectacular— però crec que això és tota una lliçó de voluntat d’adaptació. “Sóc un pagès, un insociable, un mandrós, un no em sé que més, sí, però miro com respira aquest lloc, a on hi ha on es cou el rovell de l’ou, i m’hi apunto”, sembla pensar. A partir d’aquí, és clar, serà el que serà.\nPerò com a començament, no està gens malament.


Viktor Frankl. L’home a la recerca de sentit. | Llibres i amics\nL’home a la recerca de sentit és un llibre escrit i publicat l’any 1946 i refet en diverses ocasions pel doctor Viktor Frankl, un psiquiatra vienès nascut el 1905, creador del que s’ha anomenat tercera escola de psicoteràpia vienesa, la logoteràpia . Es doctorà en medicina i en filosofia. Va ser catedràtic de Neurologia i Psiquiatria a la Universitat de Viena, professor entre altres llocs a Harvard i Stanford i doctor honoris causa de vint-i-nou universitats de tot el món. Va morir a Viena l’any 1997.\nViktor Frankl va estar internat tres anys a Auschwitz, Dachau i altres camps de concentració. Aquest llibre és el relat i l’anàlisi psicològica d’aquesta experiència. El títol inicial del llibre i presentat com a subtítol a les edicions espanyola i catalana és Un psicòleg en un camp de concentració. Així es va vendre a partir de 1946 amb unes vendes moderades. L’any 1955 es va publicar en anglès com Dels camps de la mort a l’existencialisme amb un èxit escàs.\nVa ser al 1963 quan va sortir als Estats Units amb el títol que encapçala aquesta ressenya que es va convertir en un llibre molt conegut, traduït a múltiples idiomes i amb milions d’exemplars venuts. La Library of Congress a Washington l’ha declarat com un dels deu llibres de més influència a Amèrica.\nEn una altra ocasió us vaig recomanar Si això és un home de Primo Levi com un dels millors testimonis sobre els camps de treball i extermini nazis perquè a part d’explicar tot el que va viure ho explica amb qualitat literària i amb contenció expressiva. Després d’haver llegit els dos llibres, em sembla que em continua agradant més el de Primo Levi, però tampoc hem de desmerèixer el que tenim entre mans. El que passa és que són molt diferents.\nMentre Levi només ens mostra la conducta humana en circumstàncies extremes, el doctor Frankl fa un esforç per comprendre aquesta mateixa naturalesa i explicar-la, i per això, en el llibre es comporta com un observador i analitzador d’aquesta realitat. De fet em sembla que és arrel de la seva experiència que va desenvolupar el seu mètode psicològic, molt interessant, d’altra banda. Intenta anar una mica més enllà de la psicoanàlisi, però no em vull ficar en aquest camp, preferiria que ho llegíssiu voltros mateixos.\nJa veieu, doncs, de què es tracta, és necessita una disposició d’ànim apropiada. A canvi, és un llibret molt curt, 116 pàgines més un apèndix teòric de lectura voluntària. Us el recoman, aprendreu coses i a més tindreu la satisfacció d’haver llegit un llibre molt conegut sobre un tema que no hauríem d’oblidar\nComments on: "Viktor Frankl. L’home a la recerca de sentit." (1)\n24 Juliol 2013 a les 6:40 PM\nRealment fas venir ganes de llegir-lo, i amb només 116 pàgines…\nPer cert, m’he pres la llibertat de posar el nom i l’etiqueta a l’entrada perquè veig que no ho has fet.


Mor l’exregidor cambrilenc Llorenç Blasco Toldrà\nL'extinent d'alcalde de Cambrils ha mort a l'edat de 80 anys\ndissabte, 23 de març 2019 - 09:30h\nLlorenç Blasco Toldrà va ser tinent d’alcalde i regidor de Turisme i Festes a Cambrils | Ajuntament de Cambrils\nL'exregidor de Cambrils Llorenç Blasco Toldrà ha mort, aquest divendres a l'edat de 80 anys. L'ajuntament cambrilenc va mostrar el seu condol enviant un comunicat als mitjans de comunicació i ha volgut destacar el seu compromís polític mentre va estar al govern del municipi. Llorenç Blasco va estar entre els anys 1979 i 1991 al consistori cambrilenc durant tres legislatures.\nLlorenç Blasco va estar tres legislatures a l'Ajuntament de Cambrils\nL'ajuntament de Cambrils ha volgut remarcar el paper transcendental de l'exregidor i «la seva vocació de servei públic i la seva estima per Cambrils». D'altra banda, Llorenç Blasco va entrar al consistori cambrilenc a finals de la dictadura franquista i va assistir als plens de l'Ajuntament, com a regidor del parit polític Esquerra Republicana de Catalunya. Va entrar com a regidor amb el primer Ajuntament democràtic de Cambrils, l’any 1979,\nLlorenç Blasco Toldrà va ser regidor del primer consistori des de l’any 1979 fins l’any 1991 | Miguel Cabrerizo\nVa ser proclamat tinent d'alcalde\nVa estar a l'oposició del govern de Cambrils fins a l'any 1983. Posteriorment, va ser proclamat tinent d'alcalde fins a l'any 1987 i regidor de Truisme i Festes. Fins a l'any 1991 va tornar a l'oposició en el consistori, en aquesta ocasió amb el partit polític CDS. Finalment va deixar les seves tasques a l'Ajuntament de Cambrils, encara que segons el consistori cambrilenc va seguir treballant tant per la ciutat com pel país.\nÚltim adéu a l'exregidor Llorenç Blasco\nLa cerimònia a l'exregidor de Cambrils, Llorenç Blasco Toldrà, tindrà lloc aquest dissabte a les deu del matí al Tanatori Memora de Cambrils. Els assistents podran donar l'últim adéu a l'exregidor.\nAjuntament de Cambrils defunció Cambrils


Dosrius Ràdio - El Portal d'informació de Dosrius: Abstenció, vot nul, vot en blanc…\nAbstenció, vot nul, vot en blanc…\nQuins efectes tenen aquestes opcions en els resultats d’unes eleccions, com les del 14-F? Quins partits afavoreixen?\nÉs un vot vàlid i entra en el recompte per al repartiment de representants. Amb l’aplicació de la llei d’Hondt, el vot en blanc encareix l’obtenció de representants. El sistema electoral vigent a l’estat espanyol deixa sense representació les candidatures que no arribin al 3%. Per tant, com més vot en blanc hi ha, més vots calen per a superar la barrera del 3%. Per això es diu que el vot en blanc perjudica els partits petits i afavoreix els parlaments o els plens municipals amb menys partits.


Rocío Flores canvia d'imatge | Telecinco\nRocío Flores reapareix i presumeix del seu gran canvi\nper Daniel H. Marín 01/10/2021 10:20h\nRocío Flores s'ha convertit en un dels personatges més polèmics de la televisió, ja que ha estat acusada de delictes bastant greus. Els defensors de Rociíto recorden que va ser condemnada per maltractaments i no perdonen que en el seu passat agredís a la reina del feminisme.\nRocío Flores ho va perdre tot en qüestió de segons, ja que la seva mare va assegurar que no era la nena noble que fingia ser als platós. En aquell temps la jove tenia uns quilos de més, motiu pel qual van començar a burlar-se del seu aspecte físic.\nLa filla d'Antonio David ha estudiat nutrició i dietètica, així que sap millor que ningú com ha de cuidar el seu cos. En molt poc temps ha baixat de pes i els seus enemics han fet servir aquest mèrit per atacar-la, perquè consideren que el canvi ha sigut excessiu.\nRocío ha trencat el seu silenci per assegurar que el que és important és que està sana i que mai ha tingut cap complex. Les persones properes asseguren que s'ha aprimat de manera natural, ja que té coneixements professionals per fer-ho de manera saludable.\nCarrasco ha aconseguit que tothom estigui pendent de la seva petita i que tots els seus passos siguin criticats per la famosa «marea fúcsia». Hi ha molta gent que pensa que la jove és còmplice del seu pare i la consideren botxí del drama de Rociíto.\nRocío Flores no aconsegueix guanyar-se l'afecte de públic\nLa col·laboradora d'Ana Rosa s'ha convertit en una influencer de primera categoria, però aquest privilegi és bastant perillós. Desenes d'usuaris es posen en contacte amb ella de forma diària amb un únic objectiu: fer-li mal.\nHa aconseguit canviar el seu aspecte físic, però ara rep crítiques per haver baixat de pes de forma radical: «Està irreconeixible». La jove ha demanat que els seus detractors pensin en els sentiments «de la persona que està darrere la pantalla» abans d'insultar.\nTot i que el públic no parla bé d'ella, la premsa sí que té un bon concepte seu, ja que sempre ha sigut força educada. Recentment, un equip de reporters d'Europa Press s'ha desplaçat fins a l'hotel on s'allotja per preguntar-li sobre un tema compromès.\nDavid Flores, el seu germà, ha posat una demanda contra els seus dos pares per reclamar els diners que li deuen. «Es veu que hi ha pocs temes perquè fa una setmana que em pregunteu pel mateix, no tinc res a dir, ja ho sabeu», els va dir en un to cordial.\nRocío Flores desencadena la histèria: «Canvi radical»\nLes últimes imatges de Rocío Flores estan sent molt comentades, no pel que ha explicat, sinó per la seva pèrdua de pes. Les xarxes socials estan plenes de comentaris al·ludint al «canvi radical» de la neta de 'La Més Gran'.\nLa jove ha baixat de pes en més d'una ocasió, però sempre ha recuperat els quilos que ha perdut. Quan va tornar de 'Supervivientes 2020' també va canviar molt, encara que no va trigar a tornar al seu estat habitual.\nRocío demana respecte i vol deixar clar que l'únic que ha fet per millorar és esport i canviar de dieta. El més important és que ara està molt més sana, així que les crítiques han passat a un segon pla.\nLa família Flores ha de resoldre assumptes més importants, entre altres la demanda que David Flores Carrasco li ha posat a Antonio David. La col·laboradora sempre ha estat al costat del seu germà i aquesta vegada no serà una excepció.\nHa aprofitat l'estiu per respirar, recuperar forces i millorar el seu aspecte, així que no té excusa per rendir-se en la nova batalla. Té molta energia per donar resposta a tots els escàndols que estan relacionats amb ella.


Ocitur II es tanca amb un impacte econòmic de 62 mil euros pel Maresme – Comunicatur\nHome/Fires i Congressos/Ocitur II es tanca amb un impacte econòmic de 62 mil euros pel Maresme\nEls organitzadors del II Congrés Ocitur conjuntament amb The Fourth International Conference on Tourism between China and Spain (ITCHS2014) afirmen que els objectius de l’esdeveniment s’han assolit sobradament, tant pel que fa a l’alta participació i qualitat de les propostes, com als resultats econòmics. “El Congrés gairebé s’ha autofinançat i l’impacte econòmic per la ciutat de Mataró i la comarca del Maresme seria d’uns 36 mil euros —entre allotjament, activitats after the meeting i compres—, més els prop de 30 mil euros que s’ha ingressat en concepte d’inscripcions i patrocinis”, asseguren. L’event es va celebrar a la Universitat Tecnocampus de la capital maresmenca entre els dies 29 de juny a 2 de juliol.\nL’objectiu del Congrés ha estat reunir investigadors, empreses i institucions que, interessades en l’oci i el turisme, fan recerca per crear coneixement, productes, serveis i empreses. “Volíem que fos un lloc de trobada per a la reflexió i la transferència de coneixements sobre el turisme i convertir-nos en un referent a nivell científic”, comenten. En aquest sentit i pel que fa als resultats acadèmics i científics, Ocitur ha comptat amb prop de 200 comunicants, entre taules i taules rodones, moltes de les quals es van haver de fer en paral·lel donat el volum de ponències, la major part de les quals protagonitzades per persones de l’administració, empresaris i professionals.\n“Estem rebent contínuament missatges de felicitació. S’ha trobat molt positiu que el Congrés estigui obert a professionals i empresaris, així com haver fet un pas endavant amb la seva internacionalització”, assenyalen els organitzadors. Les mateixes fonts afegeixen que “els resultats són immillorables cara a Ocitur 2016, que comptarà d’entrada amb bones perspectives”. Malgrat això, manifesten que “cal involucrar més als empresaris de la comarca per tal que s’incorporin al projecte, així com augmentar el nombre de congressistes”.\nCETT-UB respon al sector amb noves formacions en Turisme, Gastronomia i Sommelier\nNoves eines promocionals a Tossa de Mar\nCatalunya perdrà 50 milions de pernoctacions turístiques aquest estiu\nEls operadors russos es fixen en Lloret de Mar\nEl Saló Internacional del Turisme a Catalunya evoluciona i es transforma en B-Travel


La pobresa es cronifica a les Illes Balears |\nLa pobresa es cronifica a les Illes Balears\nEn el marc del Dia Internacional per a l’ Erradicació de la Pobresa, la Xarxa per la Inclusió ha presentat al Parlament l’Informe de l’Estat de la Pobresa a les Illes Balears. EAPN-Illes Balears vol posar en relleu que tot i que l’activitat turística ha possibilitat que Balears hagi sortit de la crisi amb més rapidesa que altres regions i que s’han recuperat els nivells d’ocupació previs a 2008, el greu problema de la desigual i injusta redistribució de la riqueza continua vigent. I és que els salaris baixos i l’increment dels preus de l’habitatge són dues de les grans dificultats que han d’afrontar les Illes per poder eliminar la xacra de la pobresa.\nCal destacar que aquesta sortida de la crisi ha situat a l’Arxipèlag davant una aparent contradicció: per una banda, l’Informe de l’Estat de la Pobresa 2019, elaborat per l’EAPN, posa de manifest que l’indicador AROPE ha baixat sis punts respecte l’any anterior (el que suposa que un 18% de la població de l’arxipèlag, és a dir, més 200.000 persones estan en risc de pobresa i/o situació d’exclusió social), però per una altra, el cost de la vida ha augmentat i, en conseqüència, el benestar de gran part de la població de les Illes Balears ha empitjorat.\nAixí doncs, considerant les peculiaritats de les Illes Balears, la situació no convida a l’optimisme, donat que es manté un elevat risc de pobresa i exclusió social. En definitiva, l’Arxipèlag viu en la paradoxa d’un escenari de superació de la crisi amb un percentatge rellevant (i gairebé cronificat) de persones en risc de pobresa i/o exclusió social. Aquest fet es deu a que la recuperació s’ha basat en una precarització de les condicions laborals i en l’increment de les desigualtats.\nPer gènere, un any més les dones són les més afectades per la pobresa i/o l’exclusió social, atès que més de 110.000 dones es troben en aquesta situació, un 3% més que els homes. La majoria treballa en sectors pitjors remunerats, continuen sent les responsables de la cura dels fills i altres persones dependent, i del treball domèstic, són més vulnerables a la pobresa extrema i tenen menys possibilitats d’accedir al mercat laboral. Per aquesta raó, EAPN-Illes Balears vol recordar als poders públics que en el disseny i aplicació de les polítiques socials s’hi ha d’incloure necessàriament la perspectiva de gènere, el que suposa l’adopció d’una proposta d’inclusió i de recerca de la igualtat i l’equitat. En quant a la població que viu en condicions de Privació Material Severa, tots els factors són inferiors als registrats l’any anterior, però continua sent molt preocupant que un de cada tres illencs no pot fer front a despeses imprevistes, sense recórrer a préstecs o compres a termini. Així mateix, cal assenyalar que l’Informe de l’Estat de la Pobresa de 2019 recull que la població que experimenta dificultats per arribar a final de mes ha augmentat més de 10 punts percentuals, fins a situar-se en el 62,4% (més de 700.000 persones). En relació a aquestes xifres, EAPN-Illes Balears demanda que s’actuï sobre l’alarmant situació del preu de l’habitatge o del lloguer a l’Arxipèlag i que s’aposti per una política d’habitatge clara i valenta, donat que aquest fet dificulta la vida quotidiana de moltes famílies, que han de destinar bona part dels seus ingressos al pagament del lloguer o la quota hipotecària, i nega el dret bàsic de l’habitatge a moltes altres (per processos de desnonament, per impossibilitats reals d’emancipació o per altres circumstàncies).\nPel que fa a les llars amb baixa intensitat de treball, la xifra ha augmentat respecte a l’any anterior, ja que gairebé 39.500 persones residents a les Illes Balears es troben en aquesta situació. Igualment, cal destacar que l’índex de desocupació ha perdut fiabilitat com a mesurador de l’èxit socioeconòmic perquè actualment tenir una feina no és garantia per escapar del risc de pobresa o exclusió. En aquest sentit, al voltant d’un 15% de les persones que tenen un treball remunerat es troben en aquesta situació de risc; la figura del treballador pobre, doncs, es consolida a les nostres illes, a causa de les condicions de precarietat, la temporalitat, la curta durada dels contractes o directament l’explotació. L’Informe de l’Estat de la Pobresa 2019, assenyala que quasi 370.000 persones cobren menys de 1.000€ a la nostra comunitat.\nRespecte a les pensions, el 35’3% dels pensionistes (més de 67.000) reben una renda inferior al llindar de la pobresa (634€), i al voltant de 16.000 estan en situació de pobresa severa, donat que cobren menys de 317€. Així, s’evidencia que aquesta situació s’ha agreujat respecte a l’any anterior, de manera especial en les pensions de jubilació. Per tant, des d’EAPN-Illes Balears es vol fer palès que les pensions són clarament insuficients i, donat l’augment del cost de la vida, és necessari que les administracions públiques assumeixin un compromís amb les persones majors, mitjançant l’increment de les pensions mínimes, i, alhora, millorar les condicions laborals per poder garantir en el futur una vellesa digna.\nINFORME SOBRE L’ESTAT DE LA POBRESA


Tractament per mans i ungles | Farmàcia Dr. Lluís Balcells i Valls\nLa crema de Mans i Ungles de Neutrogena té una fórmula rica en glicerina i vaselina aportant una hidratació profunda. A més, també conté alantoïna que accelera el procés de cicatrització ajudant així a la regeneració de la pell seca. La vitamina B5 suavitza la pell i la vitamina E la protegeix.\nUrgo Ungles Malmeses\nUrgo Ungles Malmeses és un producte bifàsic per tractar ungles amb traumatismes i / o fongs. Es compon de dos tubs: un taronja i un altre platejat.\nCrema de mans antiedat despigmentant Hidrotelial\nCrema de mans concentrada que proporciona hidratació, regeneració i protecció a la pell.\nFormulada amb principis actius hidratants, despigmentants, antioxidants i filtres solars que ajuden a prevenir el fotoenvelliment.\nAmb factor de protecció solar 30.


Contra la riquesa que empobreix, Actua; Dissabte 19 d’octubre a les 11:30h des de la CJ Barranquet\nPosted by :quartjove On : 17/10/2013\nTags:concentració, Dissabte 19 d'octubre, Esplai Somriure, manifestació, pobresa zero\nCategory: Activitats, Esplai Somriure, Informació\nTags:activitat, associacions, Esplai Somriure, nit de pijames, Quart de Poblet\nTags:Esplai Somriure, temps lliure, València\nAquest cap de setmana, l’Esplai Somriure va a realitzar un recorregut històric per València, per a visitar la valència musulmana, canviarem el dia d’activitat del dissabte pel diumenge, per a descobrir i recordar una part de la nostra història\nL’Esplai Somriure i la Unió Europea, dissabte 21 de gener\nTags:dissabte, Esplai Somriure, temps lliure, Unió Europea, xiquetes, xiquets\nAquest dissabte 21 de gener l’Esplai Somriure, viatjarà per Europa per a conèixer la seua cultura i els seus costums, i com funciona la unió europea\nActivitat de l’Esplai Somriure 26 de novembre\nTags:activitat, adolescents, Esplai Somriure, xiquetes, xiquets\nDissabte que ve dia 26 de Novembre, en l’Esplai Somriure tornarem a viatjar, i sense eixir de Quart!\nSeguirem el nostre particular viatge pel món amb una Gymkhana per Quart de Poblet relacionada\namb America del Sud, on aprendrem més coses sobre aquesta part del món (la seua història,\ncostums…). Eixirem del C.J. Barranquet i arribarem fins a Quart Jove.\nAllí mateix començarem la segona part del matí amb les JESTA 2011 (jornades de jocs d’estratègia\ni tauler). Quart Jove s’inundara aquest cap de setmana de divertits i interessants jocs\nde taules de tot tipus i per a totes les edats, i els xiquets/as de l’Esplai tindran la sort de passar\nel matí en JESTA jugant a quants jocs de taula vulguen. I si els «papis» volen venir i passar un\nmatí de dissabte diferent i divertida, trobareu tota la informació en la nostra pàgina Web.


Cervesa i Entitats, protagonistes a Els Hostalets de Balenyà - Canal Taronja Osona i Moianès\nIniciNotíciesGeneralCervesa i Entitats, protagonistes a Els Hostalets de Balenyà\nDesprés de 7 edicions de gran èxit, Hostalets de Balenyà ha celebrat aquest dissabte la 8a Fira de la cervesa, consolidada com una de les fires temàtiques més importants del sud de la comarca d’Osona.\nOrganitzada pel Consell de joventut amb el suport de l’Ajuntament, la Fira de la cervesa de Balenyà ha acollit enguany a milers de persones, convertint la cita com una de les fires més importants d’aquest sector que se celebra a la comarca conjuntament amb la Fira del porc i la cervesa de Manlleu i la Pescabirres de Torelló.\nLa fira ha ocupat un any més la totalitat de la plaça Josep Espona i els carrers adjacents, amb quantitat de parades, teatre, musica i diverses activitats, per a tots els gustos i per a totes les edats.\nCom en les últimes edicions, la Fira de la cervesa ha anat acompanyada per la Mostra d’entitats de Balenyà. Aquest és un espai organitzat per l’Ajuntament des de les seves àrees d’entitats i cultura, conjuntament amb la Coordinadora d’entitats de Balenyà. Un espai de lliure participació perquè cada una de les entitats, associacions i col·lectius del municipi es doni a conèixer i difongui qui és i què fa.\nCadascuna de les entitats participants en la mostra ha disposat d’un estand on ha pogut exposar les activitats que realitza i les accions que porta a terme.


2019/83 Servei d'atenció als usua...\nBon dia, Agrairíem si ens poguessiin aclarir alguns dubtes que tenim en relació a la present licitació: - L'horari del servei (dies laborables) és de 8h a 17h o de 8h a 18h? S'ha de donar servei fora d'aquest l'horari laboral? - Quan es fa referència a dies laborables, es fa referència als de Barcelona ciutat? Hi ha centres de fora de Barcelona que tinguin altres dies no-laborables? Gràcies\n02/09/2019 13:57h Publicació acreditada pel Consorci Administració Oberta de Catalunya\nResposta: S'estableix l'horari minim de 8:00 a 18:00, tot i que hi ha punts extres per ampliació d'horari tant dins com fora de les dependencies de la UB. Els dies laborables es refereixen a Barcelona ciutat. Tots els centres es regeixen per les festivitats de Barcelona.


ESCOLA ESPORTIVA DE TRAIL I ORIENTACIÓ CERRR-UECANOIA: de desembre 2015\nDes de l'escola esportiva el CERRR Igualada, us volem desitjar molts quilòmetres, fites, mapes i muntanyes per aquest 2016!\nPublicat per Escola Esportiva a 5:54 Cap comentari:\nL'escola esportiva CERRR a l'Osonit 2015\nAhir al vespre, tres membres de l'escola esportiva (Quim Vich, David Riba i Roger Solé) van participar a la cursa d'orientació nocturna Osonit 2015 a Sant Martí Sescorts (Osona).\nPrèviament, al llarg de la tarda havien realitzat uns entrenaments amb grup de tecnificació de la Federació Catalana de Curses d'Orientació pels mateixos terrenys osonencs.\nLa cursa nocturna, que tenia format d'entrenament, eren 6 km amb molt poc desnivell i tenia passadissos, memòries, zones en blanc, entre d'altres. El circuit 2 tenia el mateix format de cursa però amb 3'5 km lineals.\nDestacar el 4t lloc final del circuit 1 del Quim Vich amb un temps de 1:16:06.\nPublicat per Escola Esportiva a 7:16 Cap comentari:\nJornada benjamí de curses d'orientació dels Jocs Escolars Esportius de l'Anoia\nFa un parell de setmanes vam organitzar conjuntament amb el Consell Esportiu de l'Anoia la jornada aleví, doncs aquest dissabte utilitzant el mateix format de prova vam organitzar la jornada aleví.\nEls 250 participants de la prova es van distribuir en 4 circuits de característiques molt similars (13 controls i al voltant de 1 km de distància lineal) pel parc de les Comes de la ciutat d'Igualada.\nAgrair al nostre club (Club d'Orientació Catalunya) que ens deixes el material per organitzar la prova i al Consell Esportiu de l'Anoia per seguir promocionant esports minoritaris.\nRESULTATS BENJAMÍ FEMENÍ\nRESULTATS BENJAMÍMASCULÍ 3r- 4t\nRESULTATS BENJAMÍMASCULÍ 3r\nL'equip de l'escola esportiva que va organitzar la cursa\nPublicat per Escola Esportiva d'Orientació a 7:05 Cap comentari:\nQuim Vich (Club Orientació Catalunya/ Escola Esportiva CERRR) campió amb el COC del Campionat de Catalunya per equips\nAquest diumenge, va tenir lloc a Girona el Campionat de Catalunya per equips de curses d'orientació. Aquesta prova, que era la primera vegada que es realitzava en el calendari català, es va dur a terme en el parc de la Devesa i en el Barri vell de la capital gironina.\nAquesta prova de relleus està formada per 5 corredors de diferents categories i sexes: una dona veterana, un júnior, un home sènior, un home veterà i una dona sènior, amb aquest ordre de sortides.\nVan ser dos els igualadins que es van desplaçar a Girona per participar com a júniors en dos del equips que va presentar el COC (Club Orientació Catalunya), el Quim Vich i el Dídac San José.\nEls recorreguts de la prova van ser molt ràpids, cosa que va fer que la prova fos sobretot física, on els errors dels corredors es pagaven molt cars.\nEls dos equips dels igualadins van anar al capdavant de la prova pràcticament en tota la seva totalitat, fins que en la última posta, la sènior femení, la corredora Anna Illa companya del Quim Vich, es va imposar a l'esprint final a l'Ainara Lerrea del club gironí Aligots, amb un temps final de 3:10:46.\nEl podi del Campionat de Catalunya per equips (photo © Mònica Samaranch)\nL'equip del Dídac San José que lluitava pel tercer lloc, no va tenir sort en el seu últim relleu que va realitzar un error en targeta cosa que va fer desqualificar l'equip.\nD'aquesta manera l'equip del COC format per Anna Amigó, Quim Vich, Biel Ràfols, Albert Daví i Anna Illa, es va imposar a l'equip de l'Aligots i a l'Unió Excursionista de Vic.\nPublicat per Escola Esportiva a 13:02 Cap comentari:\nLa Carlota Díaz-Guerra 1ª infantil femení al 13è cros del Pompeu Fabra\nAmb 1500 metres de cursa i 6,02 minuts, la Carlota va guanyar amb autoritat la seva categoria en el cros d’aquest diumenge a Vilanova del Camí.\nEl cros formava part de la lliga de cros escolar que organitza el Consell Esportiu de l’Anoia i que tindrà la seva pròxima prova a el Bruc aquest diumenge dia 20.\nRESULTATS 13è CROS DEL POMPEU FABRA\nCarlota on era la nostra dessuadora verda? :)\nLuca Almiñana a la Sansi de Viladecans- Campionat de Catalunya 5km en ruta\nMés de 1200 corredors han participat aquest matí a la cursa de 5 km de la Sansi deViladecans.\nEn aquesta ocasió Luca Almiñana ha estat el nostre representant. El Luca, que ja era el segon any consecutiu que hi participava, ha acabat la prova amb un temps de 23:39 minuts, baixant més de 5 minuts respecte el temps de la cursa de l'any anterior.\nEl Luca durant la cursa\nJornada aleví de curses d'orientació als Jocs Esportius Escolars de l'Anoia\nAquest dissabte el matí, va tenir lloc als jardins de les Comes, la jornada de curses d'orientació dels Jocs Esportius Escolars de l'Anoia en categoria aleví.\nVan ser més de 250 nens/es de la comarca que van participar en la competició, on hi havien quatre circuits d'uns 1300 metres lineals.\nEls resultats finals per equips es decidien amb la suma dels temps dels quatre millors corredors/es de cada centre.\nUs deixem els resultats de la jornada:\nEl Consell Esportiu de l'Anoia va organitzar aquesta prova, conjuntament amb un grups d'esportistes de la nostra escola esportiva.\nPublicat per Escola Esportiva a 15:01 Cap comentari:\nJornada benjamí de curses d'orientació dels Jocs E...\nQuim Vich (Club Orientació Catalunya/ Escola Espor...\nLa Carlota Díaz-Guerra 1ª infantil femení al 13è c...\nLuca Almiñana a la Sansi de Viladecans- Campionat ...\nJornada aleví de curses d'orientació als Jocs Espo...


El PP-Balear anima els seus i diu que l'escàndol Fernández Díaz és «un doi»\n24 gener 2021 16:31\nLa cúpula del PP-Balear està fent esforços per aixecar la moral de la tropa, que ha quedat bocabadada amb l'escàndol del ministre Jorge Fernández Díaz, gravat in fraganti armant un contuberni per intentar empaperar germans i cunyades de dirigents independentistes catalans. «Gairebé sempre ens en passa una a l'últim moment», comentaven aquest dijous, entre la decepció i la sorna, militants del partit a Mallorca.\nPerò la cúpula balear no volen ni desmoralitzacions ni desànims. Han fet córrer la veu que l'escàndol d'Interior és un «doi», sense més transcendència. Pensen que el sempre sofert electorat popular al final donarà la cara encara que voti amb una mà tapant el nas. Però gens de depressions: «Ni aquí ni en cap lloc d'Espanya. Tots als seus llocs». Lògicament, la processó va per dins, però no volen que la fidel infanteria els vegi desfonats. Regalen la millor dels seus somriures a contes se'ls apropen pel carrer.\nDe fet, el PP-Balear ja té experiència de cintes gravades. L'any sis va quedar registrada per a la posteritat la frase de José María Rodríguez: «Avui és dilluns i estic en el meu despatx» poc abans que la Guàrdia Civil es portés a l'alcalde d'Andratx. Eugenio Hidalgo, caminito de Santa Fe.\nLes consignes i missatges de la cúpula són clars: el PP resisteix i va a l'alça. Donen per sedimentats tres diputats en l'Arxipèlag i pensen mantenir el seu segon senador per Mallorca. No veuen que Podem «tingui tanta força com alguns pregonen. Al final serà menys del que es diu». Si bé reconeixen que el PSIB-PSOE està remuntant\nSOU UNS FILLS D SATAN, T@TS ELS K'EL SEGUEIXEN A ELL UN SATAN MAJESTÓS DINS\nLA PUTA MAJESTUOSSITAT K'ENS FAN VIURE\nPer Distractor, fa mes de 4 anys\nEls del PP s´emboliquen amb la bandera espanyola, parlant de conquerir Gibraltar, per distreure d´aquest altre cas de corrupció.\nVes a insultar als teus camarades falangistes! . Aquí s´escriu amb educació i en Català.\n"Necio" ho seràs tu, maleducat!\nPer ja saps es cami, fa mes de 4 anys\nAl necio de más abajo. Pero quieren entrar y salir de la "desprestigiada España" cuando les pase por el berolo, sin que nadie les moleste, con sus cochecitos hacia sus residencias de la costa española.\nCierre de la verja, ya. Y todos ellos dentro cantando el "Dios salve a la Reina".\nPer Independència!!!, fa mes de 4 anys\nEm sap greu, Gibraltar, però els gibraltarenys ja han fer saber que de cosobirania amb Espanya res de res, que s'estimen més continuar amb la Gran Bretanya, tot i quedar fora d'Europa; de tan desprestigiada que està Espanya no la volen ni que sigui "europea".\nPer Gibraltar, fa mes de 4 anys\n¡Gibraltar español! ¡I punto!\nPer No els importa, fa mes de 4 anys\nAra falta saber quantes persones innocents, han mort a Catalunya per mor dels jocs bruts d'aquests esperits inmunds.\nPerò això als fidels no els preocupa. Als fidels els preocupa Veneçuela.\nPer I tanmateix,hi aniran de cap. El temps s´acaba per, fa mes de 4 anys\nCom poden ser tans fills de satan?\nCom poden negar el que diuen i han fet? Carregar-se la sanitat perquè ells roben i poden pagar-se un servei mèdic privat?\nCom poden continuar en el càrrec? Com poden mirar ningú a la cara? Com poden ser encara a aquest món? Estan podrits. Ja haurien d´haver mort fa temps.\nCom poden dir que és un doi? M´agradarà veure que aquests que diuen això, un dia morin per un doi comés a la sanitat!\nEstic esborrronat! I no hi haurà ningú que mogui un dit per enviar a l´altre món aquests malvats, dimonis,\nllucifers, esperits malignes barrufets i banyetes als seus dominis infernals?\nPer Un doi?, fa mes de 4 anys\nUn doi utilitzar els organismes de l´Estat per espiar i destruir els contrincants polítics i els ciutadans? I ara se fan les víctimes dient que han sigut víctimes d´espionatge, quan és és el mateix sistema de seguretat del ministeri el que els ha gravat. És el mateix cas que el d´aquests policies que tupen un detengut, però no s´en recorden de que hi ha càmeres gravant, llavors, quan de tant en tant se revisen abans de re-utilitzar-se, troben unes imatges que no hi havien de ser. El mateix els ha passat, però amb sons enlloc d´imatges.


Una Policia propera\nLa Policia Local presta un dels serveis més i millor valorats per la ciutadania, tant per la seva naturalesa, com per la disposició professional amb què s'assumeixen.\nDos criteris fonamentals regeixen la seva actuació: un comportament subjecte a l'estricta ordenació reglamentària i la proximitat a la ciutadania. Aquest és el concepte transmès per l'equip de govern, coneixedor de la importància que el paper de la Policia Local té entre la població i de la transcendència que les seves prestacions generen en el benestar de la comunitat local.\nSobre la Policia Local recau, a més, bona part de la imatge de la ciutat i del municipi; la seva eficàcia i bon funcionament tenen un pes important en la percepció ciutadana de l'Administració municipal. Un ajuntament que desplega serveis de qualitat no es pot entendre sense una policia competent, un col·lectiu a peu de carrer que atén tasques dispars, des de la mobilitat a la seguretat ciutadana, amb encomiable conducta vocacional.\nAmb aquest compromís i el desig de satisfer la ciutadania en les seves demandes i necessitats, presentam aquesta pàgina de la Policia Local de Maó.\nIncidències en el trànsit


JAS :: Rallyes: Pepe López, con Calm Competició en el Rallye du Var\nEl pilot madrileny de 22 anys Pepe López, guanyador el 2016 de la Peugeot 208 Rally Cup i pilot en 2017 de la Peugeot Rally Academy, tornarà al volant del Peugeot 208 T16 R5 de Calm Competició amb motiu del Rallye du Var, última prova del Campionat de França de Ral·lis absolut. López, que en 2017 ha pres part a l'ERC Junior (menors de 28 anys), tornarà a competir de nou en el si de Calm Competició, equip amb el qual ja va participar al Rallye Monte-Carlo d'aquesta mateixa temporada i, anteriorment, al RallyCircuit Côte d’Azur 2016.\nEl Rallye du Var està dissenyat a través de 3 etapes (de divendres 24 a diumenge 26 de novembre), 14 especials i un total de 186,1 km cronometrats. La inscripció, com en la majoria d'edicions, és excepcional, amb pilots d'autèntica categoria i palmarès mundial: Sébastien Loeb (Peugeot 306 Maxi), Gilles Panizzi (Peugeot 208 T16 R5), François Delecour (Aston Martin V8 Vantage), Romain Dumas (Porsche 911 GT3 RS), Raphaël Astier (Citroën DS3 R5) i un llarg etcètera.\nEn el Rallye du Var se solen presentar o provar vehicles de futur, en aquesta ocasió les premières seran els Citroën C3 R5 (Yoann Bonato) i Toyota Etios R4 (Stéphane Sarrazin). Al palmarès recent d'aquest ral·li hi figuren Sébastien Loeb (2014), Jari-Matti Latvala (2011), Kevin Abbring (2016), Julien Maurin (2013), Cédric Robert (2012), etc.


Fibwi produirà Proliga, un nou canal dedicat al futbol de Segona B i Tercera - Diari de Girona\nFibwi produirà Proliga, un nou canal dedicat al futbol de Segona B i Tercera\nLa cadena emetrà durant 24 hores ininterrompudes i estarà disponible a través de telèfons intel·ligents i descodificadors\nL'empresa mallorquina Fibwi produirà el nou canal de futbol Proliga, dedicat als partits i la informació dels equips espanyols de Segona Divisó B i Tercera.\nFibwi és un operador de telecomunicacions, internet i telefonia en zones rurals, així com de serveis adaptats a les empreses.\nProliga serà un canal temàtic en el qual s'emetrà durant 24 hores diàries ininterrompudes i que estarà disponible a tot Espanya a través de la plataforma de telèfons intel·ligents i descodificadors subministrats per Proliga.\nAquest canal informarà els afeccionats i professionals de tota l'actualitat esportiva de Segona Divisió B i Tercera mitjançant la retransmissió de partits en directe i en diferit, l'anàlisi de la jornada i les prèvies i espais després de les trobades de cada cap de setmana en territori espanyol.\nSegons aquest acord, Fibwi serà l'encarregada de la realització de les retransmissions, així com de la distribució del senyal i l'elaboració íntegra del canal Proliga TV.


Registrar dominis .kred - Entorno Digital\nRegistre de dominis .kred\nDominis | Dominis | Extensions de dominis | .kred\nRequeriments de dominis .kred\n- Amb la compra del teu domini .kred pots seleccionar els nostres serveis de DNS per l'activació del teu domini ".kred".\n- Entorno posa a la teva disposició amb el registre del domini .kred una àmplia gamma de serveis de hosting, servidors virtuals i certificats SSL.\n- Si estàs interessat en la recuperació o vigilància d'un domini .kred pots veure la nostra secció de serveis corporatius.\n- Al comprar el domini web amb l'extensió .kred podem ajudar-te en el teu projecte de presència a internet amb aplicacions opensource tipus Wordpress, Drupal, etc. o projectes a mida allotjats en el teu domini web .kred\nPer registrar dominis genèrics .kred has de completar el formulari de registre on-line.\nEls dominis .kred es poden contractat entre 1 i 10 anys.\nPer renovar dominis .kred aquests han d’estar en període de renovació i es poden renovar entre 1 i 9 anys.\nEls dominis .kred també admeten renovació anticipada.\nPer a transferir dominis .kred és necessari:\nAl transferir dominis .kred aquests es renoven per un any més a partir de la data d'expiració. El procés té una durada máxima de 5 dies.\nNomés podem fer un canvi de titular d'un domini .kred si Entorno Digital és el Registrador acreditat. Si no és així, el primer que hem de fer és transferir-lo a Entorno Digital.\nEl canvi de titular de .kred té un cost de 50 euros (preus sense IVA) .\nPots modificar els contactes i servidors de DNS dels teus dominis .kred a través del teu panell de control, al que pots accedir des de l‘apartat “USUARI REGISTRAT” del nostre web.\nTarifa de dominis .kred\nSi gestiones varis dominis .kred o altres dominis territorials posa't en contacte amb nosaltres per conèixer els nostres descomptes per volum.\nSi necessites qualsevol aclariment per registrar dominis .kred o contractar un servei de hosting posa't en contacte amb nosaltres.


Díficil compromís pel Quadis Mataró davant el Sabadell | Mataró Ràdio\nDv, 20/11/2015 - 14:12\nAquest cap de setmana es disputa la 10ena jornada de la divisió d’honor de waterpolo masculí. El Quadis Mataró té una cita complicada davant el CN Sabadell. Els vallesans només han perdut un partit aquesta temporada, la setmana passada, davant el gran favorit, l’Atlètic Barceloneta. Pel que fa a la resta de resultats els vallesans s’han mostrat implacables i es postulen com a grans candidats per completar el podi d’aquesta divisió d’honor de waterpolo. Pel que fa als mataronins, després d’un molt bon inici de lliga, l’equip ha patit entrebancs en les dues últimes jornades.\nEl Sabadell s’ha reforçat molt bé aquesta temporada, fent una aposta important per la secció masculina de waterpolo. Una secció que es vol potenciar per poder fer obra al Barceloneta i equiparar l’equip masculí al femení, gran dominador de la waterpolo estatal i un dels millors equips d’Europa.\nEncara en waterpolo i pel que fa a l’equip femení del Mataró La Sirena, les de Florin Bonca juguen dissabte la 7ena jornada de la divisió d’honor. Ho faran a la piscina d’un rival directe, el Sant Andreu, a partir de 2/4 de 6 de la tarda.


Sant Andreu-Sabadell i Mediterrani-Terrassa, semifinals de la Copa de la Reina\nEl Sant Andreu ha derrotat el Mataró en el duel més igualat\n1 min. Barcelona 16/02/2018 22:00\n651x366 El millor Santa Andreu arriba a les semifinals de Copa derrotant el Mataró (11-8) / CN SANT ANDREU El millor Santa Andreu arriba a les semifinals de Copa derrotant el Mataró (11-8) / CN SANT ANDREU\nEl CN Sant Andreu s'ha classificat per a les semifinals de la XXII Copa de la Reina Iberdrola de waterpolo, que avui ha començat a la piscina Josep Vallès del CE Mediterrani, en derrotar el La Sirena Mataró (11-8) en un partit marcat pel 5-0 del primer quart favorable a les andreuenques. El gran partit de Paula Crespí, autora de 5 gols, i el de la portera Maria Elena Sánchez han sigut les claus del triomf de les de Javier Aznar, que han jugat un dels millors partits de l'any.\nEl seu rival serà el gran favorit, el CN Sabadell Astralpool, que ha golejat per 33-6 el CN Rubí en un partit decidit al primer quart, quan les vigents campiones ja guanyaven per 8-1.\n540x306 El CN Sabadell Astralpool / RFEN El CN Sabadell Astralpool / RFEN\nEl CN Terrassa, per la seva part, és el tercer semifinalista de la Copa de la Reina. Les noies de Xavi Pérez han derrotat l'Escuela Waterpolo Zaragoza (7-13) després de dos primers quarts molt igualats (6-6). A la segona part però, les vallesanes han imposat la seva qualitat. El rival a la semifinal serà l'equip amfitrió, un CE Mediterrani que s'ha desfet del Sant Feliu en l'últim partit de la jornada per un clar 14-5.\nEl Barceloneta guanya la seva sisena Copa de waterpolo de forma consecutiva\nCN Sabadell - CN Terrassa, derbi vallesà a la final de la Copa de la Reina


Fundació Contes Pel Món: març 2011\nPer ajudar-lo en les seves primeres passes, l’FCM i Editorial Proteus hem preparat dues narracions de contes en què Ignasi Potrony explicarà tant “Lleoa, la filla del silenci” com el seu germà gran: “El jardí de les ombres”, el primer títol de la col•lecció ORÀLIA. Les dues cites són: Dissabte 2 d’abril a les 18 hores a la llibreria Casa Anita (c/ Vic, 14. Barcelona). Divendres 8 d’abril a les 18 hores a la biblioteca Ernest Lluch (c/ Santa Eulàlia, 66-80. Vilassar de Mar).\nMolts ànims, Sina! I, a tots vosaltres, moltes gràcies per fer-ho possible! Envia per correu electrònicBlogThis!Comparteix a TwitterComparteix a Facebook\nLa saviesa de la gent gran és un riquíssim patrimoni a punt per ser descobert! Per això, l’àrea d’Educació per al Desenvolupament (EpD) de la Fundació Contes pel Món estem tan satisfets d’haver emprès el nou i interessantíssim repte de convidar els avis i àvies de les escoles catalanes amb què treballem a explicar els seus contes. Llegir més...\nUna espectacular actuació musical del cor Gospel Big Bang, amb 150 cantants. La narració dels dos primers títols de la col•lecció Oràlia a càrrec de reconeguts contacontes.\nAquestes són les activitats que et proposem per a la segona edició de la Festa Uncopdemà, que se celebrarà el proper 20 de març al Tibidabo. Es tracta d’una cita familiar i solidària organitzada pel propi Tibidabo i per la Fundació Real Dreams; una festa on podràs conèixer de ben a prop què fan les ONG’s d’aquí pels infants del món. Llegir més...\nEns fa molta il·lusió compartir amb vosaltres l'entrevista que el programa "Històries" de Ràdio Argentona, conduït per Sílvia Cantos, va fer al director de la Fundació, Jaume Font.\nI vosaltres? Ja heu encetat la col·lecció ORÀLIA? Podeu fer-ho a les llibreries o a través de www.capnensenseconte.org! Amb la compra solidària d'un conte publicat per l'FCM feu possible que 36 infants del món també el puguin llegir!


Festival Microclima de Camprodon - On Anem Avui?\nEl Microclima és un festival de butxaca per descobrir alguns dels indrets més especials i acollidors del municipi de Camprodon a través de la música. Els dissabte de maig, la cita proposa diversos concerts de petit format als nuclis de Camprodon, Beget i Rocabruna.\nEl cantant de La Sra Tomasa Pau Lobo i la cantautora Laia Llach donaran aquest dissabte el tret de sortida al festival amb un concert que s’ha traslladat al Monestir de Sant Pere per l’elevat risc de pluja\nAl llarg de les properes setmanes també passaran per Camprodon Xavi Sarrià, Lluís Gavaldà, Sandra Monfort i Berta Sala\nDesprés d’un any d’impàs degut a la pandèmia, el Microclima recupera el seu plantejament original i torna al format itinerant, amb cinc concerts gratuïts en diversos indrets emblemàtics de Camprodon durant el mes de maig.\nAquest dissabte, el festival donarà el tret de sortida amb els concerts de Pau Lobo i Laia Llach, que s’han hagut de canviar d’ubicació a causa de la previsió meteorològica i finalment tindran lloc al Mo nestir de Sant Pere. A Pau Lobo l’hem vist durant anys al capdavant de La Sra. Tomasa, amb qui han girat per mitja Europa, però dissabte ens presentarà el seu repertori més íntim, que ha treballat en solitari i en paral·lel a la banda al llarg dels últims anys. Pel que fa a Llach, la cantant és una de les veus emergents amb més projecció del moment, amb un repertori que combina peces pròpies amb cançons d’artistes que l’han marcat.\nEl festival s’allargarà fins el darrer cap de setmana de maig amb una programació que busca la mescla de talent emergent amb noms de llarga trajectòria. Pels diversos escenaris del festival hi passaran artistes com Xavi Sarrià, amb l’estrena del nou espectacle ‘No s’apaguen les estreles’, o Lluís Gavaldà, que farà repàs al repertori d’Els Pets en un format intimista, acompanyat al piano de Joan Pau Chaves. La programació també inclourà propostes com la de la valenciana, membre de Marala, Sandra Monfort, o Berta Sala, recentment nominada a millor artista revelació als Premis Enderrock; dues artistes que estan despertant tots els elogis de crítica i públic.\nUn any més, la resposta del públic torna a ser entusiasta i el Microclima arrenca amb més de 700 entrades ja reservades i el 80% de l’aforament per al primer concert ja complet\nProgramació del Festival Microclima\nPau Lobo · Laia Llach\nDissabte, 1 de maig: Pau Lobo · Laia Llach\nPasseig de la Font Nova (Camprodon)\nDissabte, 8 de maig: Xavi Sarrià\nPasseig Maristany (Camprodon)\nDissabte, 15 de maig: Berta Sala\nDavant de l’esglèsia de Sant Feliu (Rocabruna)\nDissabte, 22 de maig: Lluís Gavaldà i Joan Pau Chaves\nDavant de l’esglèsia de Sant Cristòfol (Beget)\nDissabte, 29 de maig: Sandra Monfort\nDavant del Monestir de Sant Pere (Camprodon)\nHora: 19:00 h · Obertura de portes: 18:30 h\n[+] Reserva aquí la teva entrada <\nActivitats Gratuïtes, Festivals


Arqueolític Activitats caps de setmana Archives - Pàgina 2 de 4 - Arqueolític\nAGENDA pel cap de setmana: 13 abril\nAquest dissabte 13 d’abril a les 12.00h La Caseta de la Devesa ha organitzat una visita guiada a l’exposició Haití, 34 segons desprès + Parlem de Drogues de Caixa Fòrum Girona. Arqueolític farà la visita, però si ja heu vist l’exposició de Drogues, us esperem a les 19.00h, aquest mateix dia, per fer una visita\nSoc un Click!! Aquest diumenge 7 d’abril al Museu Darder\nAquest diumenge 7 abril a partir de les 11h del matí: SOC UN CLICK! amb Arqueolític, al Museu Darder de Banyoles. Et vols convertir en un click? … vine a l’exposició Playstories i hoaconseguiràs. Per nens i nenes a partir de 5 anys acompanyats d’un adult. Horari: a partir de les 11h.Preu: 2 €/ personaLloc\nAvui fem de Neolítics aquest dissabte a la Draga!\nAquest dissabte a les 16.30, Arqueolític té preparada l’activitat familiar Avui fem de Neolítics! Una activitat pensada perquè petits i grans descobreixin el parc neolític de la Draga i fassin tastets prehistòrics! Farem una visita guiada a les tres cabanes que ens ensenyen quina vida portaven els primers habitants de Banyoles. Les cabanes estan reconstruides\nDeixeu-vos sorprendre amb els nous guies del Parc Arqueològic! Gavà, fa 4.000 anys . Un petit poblat a prop del mar i de les muntanyes del Garraf. Un grup de pagesos neolítics treballa la terra i vigila els ramats. La tranquil·litat del moment només es veu destorbada pel soroll dels pics de pedra impactant contra les


Notícies falses 2.0 Relats i opinió - Pep Cassany\nHome / Opinió / Periodisme / xarxes socials / Notícies falses 2.0\nNotícies falses 2.0\nOpinió, Periodisme, xarxes socials\nD'un temps ençà començo a entendre la necessitat de disposar de mitjans de comunicació professionals, encara que malauradament, no els tenim. Cada mitjà de comunicació disposa d'una línia editorial que transmet les notícies d'acord a la seva tendència política. Tant és així, que en comptes de notícies a mi em sembla que expressen opinions.\nEl periodisme tradicionalment entès com la transmissió de fets i successos, està tocat de mort. Els mateixos periodistes en són víctimes, sotmesos a la línia editorial, redacten la interpretació de la notícia o fet. Per tant, opinen de fets subjectes als interessos dels diaris o bé, convertint-se ells mateixos en partíceps i mediàtics, esclaus dels seus interessos.\nLa resta dels mortals, també tenim bona part de la culpa. A banda que els comprem i seguim, ara ens hem sotmès a la nostra pròpia ignorància. En aparèixer les xarxes socials i en especial Twitter, la transmissió de notícies ha escurçat el temps per donar-la a conèixer al públic. Tothom que disposa d'una connexió a la xarxa, pot transmetre i difondre un fet o succés de transcendència local, nacional o mundial. Només caldrà que en les nostres xarxes, les amistats o coneixences acceptin com a remarcable i decideixin difondre el teu Tweet. Com la pólvora, es crema ràpidament i sense saber com fer-la servir, pot acabar en llufa o catàstrofe.\nTots opinem de tot i un servidor el primer. D'allò que mai parlaries en públic per desconeixement i vergonya, ara ho compartim alegrement. Notícies de les quals no en coneixem l'origen i sense llegir-les, fer-ne anàlisis o crítica, donem per certes. Notícies d'avenços en la lluita contra el càncer, combustibles miraculosos com l'aigua, política de ciència-ficció o fins i tot, la mort de personatges públics els compartim o retuitem sense donar gens d'importància ni conèixer l'abast i conseqüència que aquest fet pot provocar en altres persones.\nL'accés i la difusió de les notícies d'Internet i les nostres xarxes socials, ens està tornant ineptes.\nNotícies falses 2.0 Reviewed by Pep Cassany on 26 de gener Rating: 5


Assessoria Carbó – Page 2\nPuigcerdà – V28\nVENUT! Es tracte d’un pis en una bona ubicació, situat a la…\n95 m2 3 Habitacions 2 Banys 1 Garatge\nLL65 – Sant Martí d’Aravó\n1.150€ al mes - Casa adossada\nLLOGAT! Preciosa casa adossada en un entorn espectacular. Disposa de 3 habitacions…\n135 m2 3 Habitacions 3 Banys 1 Garatge\n550€ al mes - Apartament\nLLOGAT Pis situat a la població de Llívia. Disposa de saló-menjador amb…\n55 m2 2 Habitacions 1 Cuarto de baño 1 Garatge\nPuigcerdà – LLT30\n3.000€ Tempo. Hivern - Apartament\nLLOGAT! Preciós pis ubicat al centre de Puigcerdà. Es tracte d´un apartament…\n45 m2 1 Habitación 1 Cuarto de baño 1 Garatge


Jordi Ausàs, cap de llista d'ERC per Lleida a les eleccions al Congrés — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / Jordi Ausàs, cap de llista d'ERC per Lleida a les eleccions al Congrés\nJordi Ausàs, cap de llista d'ERC per Lleida a les eleccions al Congrés\nA la candidatura també hi apareix Mireia Pellicer com a número 4\nL'alcalde de la Seu i diputat d'ERC, Jordi Ausàs, serà el cap de llista d'ERC per Lleida a les eleccions al Congrés espanyol, aquest mes de març vinent. A més a més, la regidora urgellenca Mireia Pellicer ocuparà el número 4 de la llista, per darrera d'Antoni Bertran i Montserrat Fornells i per davant de Maria Joana Aparicio.\nEsquerra aspira a revalidar l'escó obtingut a les darreres eleccions generals a la circumscripció de Lleida, on s'escullen quatre diputats. En cas de sortir elegit, Ausàs hauria de renunciar a l'acta de diputat al Parlament.\nL'anunci l'ha fet avui l'executiva del partit, que també ha confirmat com a caps de llista Lluís Aragonès, a Tarragona; i Francesc Canet, a Girona. El portaveu parlamentari d'ERC i cap de llista per Barcelona, Joan Ridao, ha manifestat que la candidatura "combina la renovació, la continuïtat, és equilibrada per raó de gènere i molt competitiva". Les candidatures seran ratificades al Consell Nacional d'Esquerra a Bellpuig. "Hi ha hagut un resultat a la votació pràcticament unànime", afirma Ridao.\nA la llista de Tarragona -la que ha generat més polèmica en la seva elaboració- el número 2 serà Jaume Renyer, crític amb la direcció del partit i que aspirava a ser cap de llista. El segueixen Carme Palajà, Andreu Fernàndez i Núria Gabarroa. A Girona, darrera de Francesc Canet apareixen Joan Puig -actual diputat-, Laia Canyigueral, diputada i representant de les joventuts del partit; Eulàlia Turró i Carme Freixes.


Televisors segrestats (Llorenç Valverde)\n“No et deixassis cap llum encès: és ben igual que si tenguessis un lladre dins ca teva”. Aquest era l’assenyat consell que sempre donava la padrina a una amiga meva. I això que la padrina no va ser a temps de veure com s’ha arribat a posar el rebut de l’electricitat. Havia vist, però, com l’electricitat esdevenia un bé de consum generalitzat: un punt de llum per a cada cambra de la casa i, de vegades, fins i tot algun endoll. De vegades, perquè jo record haver vist la mare endollar la planxa a un portalàmpades multifuncional, vull dir, que disposava de dos endolls incorporats. La cosa es va anar complicant i ara han aparegut d’altres ‘lladres’ d’aquests que no fan renou i que entren sense que ens n’adonem. Estic parlant, és clar, dels ordinadors domèstics, els quals poden esdevenir lladres dels nostres arxius gràcies als virus de tota casta que circulen arreu. Internet no és l’únic culpable de les epidèmies generades pels virus informàtics, atès que ja n’hi havia abans d’Internet; això sí, el que ha canviat és que, ara gràcies a la xarxa, les epidèmies poden arribar -i arriben- a tenir abast global. Els telèfons mòbils i les pissarretes -o tauletes- no s’han salvat d’aquestes rauxes, encara que sembla que, de moment, els efectes no han arribat a ser tan greus. De moment.\nEl darrer crit en ‘lladres’ silenciosos domèstics sembla que ara ve de la mà de les anomenades Smart TV; és a dir, els televisors que es poden connectar a la xarxa. L’adveniment d’aquesta casta de televisors havia estat llargament anunciada. De fet, fa més de vint anys que alguns gurus de la cosa asseguraven que l’ordinador i el televisor convergirien cap a un aparell mixt que faria possible veure els continguts de la xarxa a través de la tele. El camí ha estat -encara és- més llarg del que havien previst aquests gurus, entre d’altres menuderies, per la resistència dels propietaris dels canals de televisió i de les productores d’audiovisuals, espantats pel que podria fer el públic amb els seus continguts. No debades varen ser aquests mateixos actors els que varen intentar que fos declarada il·legal la fabricació i venda d’aparells de vídeo domèstic, perquè els espectadors els podrien fer servir per veure el que ells volguessin, quan volguessin, evitant -per exemple- la publicitat, una pràctica que podem seguir fent, gràcies que el vot de qualitat del president del Tribunal Suprem dels Estats Units va decantar la balança cap al costat dels demandats, en contra dels demandants. Unes pors que no semblen gaire alienes al considerable retard amb què aquests mateixos agents han decidit posar part dels seus continguts a la xarxa, sobretot, després de veure com eren els mateixos espectadors els que ho feien, amb gran acceptació per part del públic en general.\nAixí i tot, l’accés a Internet d’una bona part d’aquests televisors, dits intel·ligents, depèn de sistemes dissenyats i construïts ad hoc per tal que les emissores puguin introduir coses com publicitat personalitzada. I aquí és on entren els ‘lladres’: Un equip d’investigadors d’una universitat dels Estats Units ha provat que poden generar un senyal com aquest i amb una antena ‘colar-se’ en un d’aquests televisors i des d’allà enviar i fer enviar els missatges que vulguin. Fins i tot, podrien apropiar-se de la xarxa -Wi-Fi o no- a la qual està connectada el televisor. Una vegada fet això, poden fer els que els doni la gana des de la xarxa envaïda, amb tots els inconvenients i problemes -fins i tot legals- que aquest fet pot ocasionar al propietari del televisor i de la xarxa associada. És una casta d’atacs que no deixa cap tipus de rastre: una vegada feta la intervenció, només cal desmuntar l’antena i desaparèixer del veïnatge. La sort, de moment, és que cal tenir uns certs coneixements per poder-ho fer. Però, cal no oblidar-ho, la cosa dels virus, també va començar amb experts. Ara cal esperar que els fabricants resoldran aquest problema, tot i que, d’entrada, han menystingut la seva natura i l’abast. Si la cosa prospera en la direcció que anuncien els investigadors i, finalment, els fabricants decideixen atacar i resoldre el problema, només caldrà esperar que algú altre en trobi uns de diferents. La batalla sembla que també pot arribar a ser apassionant. Mentrestant, no quedarà més remei que vigilar també que la tele no faci coses rares.


FANTASME SOBRE RODES TARONJA – La Carpa\nInici / PER PETITS / PER COMENÇAR / SONALLS I MOSSEGADORS / FANTASME SOBRE RODES TARONJA\nVisualitza la cistella “MONDRIAN BLOCS” s'ha afegit a la vostra cistella.\nFANTASME SOBRE RODES TARONJA\nArrossegall petit de fantasme.\nÉs petit, de manera que un nen el pot portar a tot arreu. La mida del fantasma s’ajusta perquè s’adapti a les mans del nen. A més, la forma sense vores esmolades i la mida adequada de les ranures ajuden a millorar l’adherència i a reconèixer les formes.\nMides: 7 x 8 x 7 cm\nMida de la caixa: 7 x 8 x 7,5 cm\nSKU: 121101 Categories: ANIMALS, SONALLS I MOSSEGADORS Etiquetes: 13–99, 2–3, 4–7, 8–12, bajo


AIPCE posa en marxa una web pels consells de premsa europeus | Fundacio CIC\nAIPCE posa en marxa una web pels consells de premsa europeus\nEl projecte digital porta el nom de 'Media Councils in the Digital Age'\nL’Aliança dels Consells de Premsa Independents d’Europa (AIPCE) ha engegat un projecte digital sota el nom “Consells de premsa en l’era digital”(Media Councils in the Digital Age). Es tracta d’una web que aplega a tots els consells de premsa europeus que, com el Consell de la Informació de Catalunya, en formen part.\nL’AIPCE, constituïda l’any 1999 a Londres, és una xarxa de consells independents de premsa i mitjans de comunicació a Europa que vol millorar la cooperació i l’intercanvi d’informació.\nFins ara, el contacte es feia a través de les conferències anuals que s’han celebrat en diversos paisos (Alemanya, Irlanda, Malta, Suècia, Xipre, Luxemburg, Bulgària, Escòcia, Noruega, Països Baixos, Rússia, Bèlgica, Israel,…) i proporcionaven un fòrum per als representants del Consell de Mitjans i Premsa per debatre qüestions d’actualitat, intercanviar idees i oferir i rebre assessorament. Amb aquesta nova eina es pretén que els consells de premsa que treballen per la ètica periodística i en defensa del Codi Deontològic tinguin un espai en comú.\nL’objectiu general d’aquest projecte és garantir que els consells de premsa i mitjans de comunicació juguin un paper important a Europa en l’abordatge dels nous reptes de l’era digital. Això suposa un reconeixement de la seva experiència en la supervisió dels estàndards professionals periodístics i en la prestació de mecanismes de rendició de comptes en línia i fora de línia.\nAquest projecte pretén donar suport al model europeu d’autoregulació dels mitjans de comunicació com a part principal d’una estratègia general per protegir la llibertat dels mitjans de comunicació i fomentar la professionalitat dels continguts periodístics, alhora que s’entén millor les conseqüències i els reptes dels desenvolupaments digitals per als consells de premsa i mitjans de comunicació. En paral·lel, el projecte donarà suport a l’adaptació dels òrgans d’autoregulació dels mitjans de comunicació al món en línia i els implicarà en debats amb les parts interessades internacionals rellevants per abordar nous problemes digitals com ara la desinformació, la desinformació i la disminució de la confiança en els mitjans tradicionals. A més, el projecte estimularà el paper específic dels consells de premsa entre els periodistes i el públic en general.


Unió de Pagesos prepara una marxa de tractors per defensar la dignitat del camp català - Empordà\nUnió de Pagesos prepara una marxa de tractors per defensar la dignitat del camp català\nACN 02.12.2016 | 13:17\nUnió de Pagesos ha presentat aquest divendres la marxa pagesa fins a Barcelona que ha convocat per a finals de gener amb l'objectiu de reivindicar "respecte" cap al sector i cap a l'organització agrària per part d'autoritats i institucions, segons ha dit Joan Caball, coordinador nacional del sindicat. Així mateix, ha afegit que "abans de fer un nou estat, hem de demostrar sapiguem gestionar i portar el que tenim entre mans".\nEn aquesta línia, Unió de Pagesos defensa la necessitat que les institucions del país respectin el mandat de les eleccions sindicals al camp, "les quals estableixen un grau de representativitat que cal respectar a l'hora de buscar interlocutors i agents socials en tot allò que ateny tant a les branques sectorials com a la gestió del territori". Cal recordar que en les darreres eleccions agràries, celebrades el març del 2016, Unió de Pagesos va obtenir dues terceres parts de la representativitat de la pagesia, i "aquesta confiança obtinguda és un instrument de validació democràtica de les negociacions, els acords i les iniciatives empreses sobre el camp català", ha manifestat Caball. Per això, des del sindicat denuncien que "càrrecs polítics no fan complir aquesta representativitat en el conjunt dels organismes, que van dels òrgans sectorials del Departament d'Agricultura fins a les juntes rectores dels parcs naturals, com seria pertinent".\nAixí mateix, Joan Caball ha denunciat que les prioritats de les polítiques agràries establertes en diferents ocasions pel Parlament, la darrera en el debat de política general del 6 d'octubre, "són menystingudes". En aquest sentit, ha fet referència al fet que "el Govern no ha respectat les prioritats de programació i execució del Programa de Desenvolupament Rural (PDR)", cosa que "ha comportat retallades injustificables en la modernització de les explotacions, en mesures socialment sensibles" com ara les d'agroambient i clima, les adreçades a les produccions ecològiques i les compensatòries de l'activat agrària en zones desafavorides i de muntanya.\nPer Unió de Pagesos, en aquests moments "urgeix un paquet legislatiu que garanteixi la justícia i l'equitat en el comerç i la distribució dels productes alimentaris". Segons el sindicat, això passa, entre altres, per l'actualització de les llotges i els mecanismes estadístics públics, per tal que assegurin la transparència dels mercats. A més, reclama una administració "decidida" a fer complir les normes actuals que ja regulen el mercat, la competència i el comerç alimentari. Joan Caball ha remarcat que del 2001 al 2015 la pagesia ha suportat una davallada del 39% de la renda agrària, fet que ha atribuït principalment a dos factors. Per una banda, "una Política Agrària Comuna que ha deixat de sostenir els preus, tenallada per la liberalització deslleial en l'accés al mercat interior de la Unió Europea", i per altra, "pels oligopolis agroindustrials i comercials que rebaixen, fins i tot sota costos, els preus pagats als productors".\nUnió de Pagesos considera que l'Administració ha de garantir que l'accés de la població al medi rural i natural "tingui en compte la convivència amb les activitats agrícoles, ramaderes i forestals". D'altra banda, l'increment de l'impacte de la fauna cinegètica, protegida i salvatge any rere any provoca "importants pèrdues" a les explotacions agràries. Per això, el sindicat considera "del tot imprescindible" un replantejament en la gestió de la fauna salvatge a tot el territori, començant per dotar-se d'una legislació específica de caça –l'actual llei espanyola vigent és del 1970-, i de gestió de la fauna.\nAltrament, l'organització agrària defensa que la pagesia també necessita una legislació que garanteixi uns espais agraris protegits i productius, estudis d'impacte agrari que minimitzin i corregeixin els impactes de les infraestructures, l'homogeneïtzació de les normatives que regulen el sòl no urbanitzable i l'establiment del Pla sectorial agrari. En aquest sentit, Caball ha posat de relleu les diferències creixents entre món urbà i món rural, a les quals el sindicat reclama la necessitat de fer-hi front.\nAmb l'inici de la campanya 'Lluita amb Unió de Pagesos per la dignitat de la pagesia', el sindicat recorda que qüestions com ara la representativitat, els instruments de suport, les mesures compensatòries i l'equiparació dels recursos socials de la pagesia als de la resta de la ciutadania, "han vingut de la mà de l'esforç conscient per reclamar-les i la lluita per aconseguir-les", segons el coordinador nacional d'Unió de Pagesos. Cal tenir en compte que les primeres eleccions sindicals al camp no es van celebrar fins ben entrada la democràcia, el 1994, i com a conseqüència de la lluita sindical.\nFinalment, des d'Unió de Pagesos han fet una crida a la pagesia, a la gent del món rural i a la ciutadania en general a organitzar-se i participar en la primera marxa pagesa que convoca el sindicat per defensar la dignitat del camp català. La tractorada sortirà el 26 de gener de les comarques de Muntanya, les de Lleida, les de la Catalunya Central, les de Girona, les del Camp Tarragona, les de les Terres de l'Ebre, i les de l'Àrea Metropolitana i arribarà el dia 28 a Barcelona.\nUnió de Pagesos ha començat ara a treballar en el recorregut que seguirà la marxa pagesa i encara no ha decidit en quin punt de Barcelona se celebrarà la manifestació amb que servirà per posar fi a la tractorada, després d'haver recorregut durant dos dies el territori català. La voluntat de l'organització agrària és anar sumant el suport d'entitats i col·lectius durant el recorregut i lliurar el manifesta als alcaldes o autoritats de ls diferents ciutats per on discorri, segons ha apuntat el coordinador nacional d'UP, Joan Caball.


DECRET 252/1996, de 5 de juliol, de creació de les comissions d'assistència jurídica gratuïta, de regulació del procediment per al reconeixement del dret d'assistència jurídica gratuïta i de la subvenció per a les actuacions professionals dels advocats i procuradors. - DOGC. Diari Oficial de la Generalitat de Catalunya - Legislació - VLEX 37497127\nL'article 119 de la Constitució estableix la gratuïtat de la justícia quan ho disposi la llei i, en tot cas, respecte de qui acrediti insuficiència de recursos per litigar.\nAixí mateix, els articles 20.2 i 440.2 de la Llei orgànica del poder judicial van recollir aquest mandat constitucional i van remetre a la llei ordinària pel que fa a la regulació del sistema de justícia gratuïta.\nLa Llei estatal 1/1996, de 10 de gener, d'assistència jurídica gratuïta, que desenvolupa legalment la previsió de l'article 119 de la Constitució, ha introduït profunds canvis en el reconeixement del dret d'assistència jurídica gratuïta per a aquelles persones que acreditin insuficiència de recursos.\nLa Llei d'assistència jurídica gratuïta ha optat per la desjudicialització del procediment de reconeixement del dret a l'assistència jurídica gratuïta en crear les comissions d'assistència jurídica gratuïta com a òrgans administratius als quals s'encarrega la decisió sobre el reconeixement del dret, amb el treball previ dels col·legis d'advocats, pel que fa a la tramitació de les sol·licituds. Aquesta opció de desjudicialització respon a la finalitat d'alleugerir el volum de treball dels òrgans judicials detraient-los una tasca que no és pròpiament jurisdiccional.\nLa disposició addicional primera de la llei esmentada delimita l'àmbit d'intervenció normativa de les comunitats autònomes que hagin assumit l'exercici efectiu de les competències en matèria de provisió de mitjans per a l'Administració de justícia.\nAquest Decret desenvolupa la Llei d'assistència jurídica gratuïta d'acord amb l'àmbit normatiu reconegut a la Generalitat de Catalunya en l'esmentada disposició addicional primera d'aquesta llei. De conformitat amb la translació a seu administrativa del reconeixement del dret d'assistència jurídica gratuïta, operada per la llei, el Decret crea les comissions d'assistència jurídica gratuïta i incideix en determinats aspectes relatius a l'estructura i la composició. Si bé d'acord amb les prescripcions de la llei les dites comissions són d'àmbit provincial, es possibilita alhora que s'estableixin subcomissions quan les necessitats del servei ho aconsellin.\nEl Decret també regula el procediment relatiu a la sol·licitud de reconeixement del dret d'assistència jurídica gratuïta i determina els documents que s'han d'adjuntar a la sol·licitud per tal d'acreditar la situació econòmica de l'interessat i dels integrants de la unitat familiar. Així mateix, es regula el procediment de tramitació pel que fa a les designacions provisionals d'advocat i de procurador, amb la previsió que si el sol·licitant té la condició de demandat i disposa per comparèixer davant un òrgan judicial d'un termini peremptori, els col·legis respectius puguin efectuar la designació de manera immediata, a fi d'evitar la indefensió.\nEl Decret també incideix en aspectes relatius a la prestació del servei per part dels col·legis d'advocats i procuradors, als quals s'encarrega l'organització i la gestió col·legial dels serveis d'assistència lletrada, defensa i representació. En aquest sentit i per tal de garantir la qualitat dels serveis d'assistència lletrada, defensa i representació gratuïtes, s'hi preveu l'especialització dels advocats per ordres jurisdiccionals quan el cens de col·legiats ho permeti, i la possibilitat que s'estableixin requisits de formació i especialització per a la prestació del servei d'assistència jurídica gratuïta, com també la tramitació de queixes o denúncies formulades com a conseqüència de les actuacions dels professionals encarregats dels serveis col·legials d'assistència jurídica gratuïta.\nEl Decret també regula aspectes relatius al finançament del servei, orientats a garantir la correcta aplicació dels fons públics que s'hi destinen. Aquest finançament s'arbitra mitjançant l'atorgament d'una subvenció per part del Departament de Justícia als consells de col·legis d'advocats i de procuradors dels tribunals de Catalunya, la qual es destina tant a les compensacions dels professionals que hagin actuat com a la contribució a la despesa derivada de la gestió col·legial.\nPer tot això, a proposta de la consellera de Justícia, amb consulta prèvia als consells de col·legis d'advocats i de procuradors dels tribunals de Catalunya, d'acord amb el dictamen de la Comissió Jurídica Assessora i d'acord amb el Govern,\nObjecte El present Decret té per objecte la creació de les comissions d'assistència jurídica gratuïta a Catalunya, la regulació del procediment de reconeixement del dret d'assistència jurídica gratuïta, i la regulació del procediment per atorgar la subvenció que correspon per compensar les actuacions professionals dels advocats i procuradors en favor dels qui tinguin reconegut el dret, d'acord amb les disposicions de la Llei estatal 1/1996, de 10 de gener, d'assistència jurídica gratuïta.\nCapítol 2 Les comissions d'assistència jurídica gratuïta\nComissions Es creen les comissions d'assistència jurídica gratuïta de Barcelona, Tarragona, Girona i Lleida, amb seu a aquestes poblacions i amb l'àmbit que correspon al territori de les actuals províncies, com a òrgans competents per efectuar el reconeixement del dret a l'assistència jurídica gratuïta.\nComposició 3.1 Les comissions d'assistència jurídica gratuïta estaran integrades, cadascuna, pels membres següents: a) un membre del Ministeri Fiscal, designat pel fiscal en cap del Tribunal Superior de Justícia de Catalunya o pel fiscal en cap de l'audiència provincial que correspongui, el qual les presidirà; b) el degà del col·legi d'advocats de l'àmbit territorial corresponent o, en cas que hi hagi més d'un col·legi d'advocats en aquell àmbit, el degà designat de comú acord entre els degans dels col·legis respectius, o l'advocat que ells designin; c) el degà del col·legi de procuradors de l'àmbit territorial corresponent o, en cas que hi hagi més d'un col·legi de procuradors en aquell àmbit, el degà designat de comú acord entre els degans dels col·legis respectius, o el procurador que ells designin; d) dos funcionaris de l'Administració de la Generalitat de Catalunya: un d'ells pertanyerà a cossos o escales del grup A, serà designat pel Departament de Justícia i farà les funcions de secretari de la Comissió; l'altre pertanyerà al cos d'advocats de la Generalitat i serà designat pel Gabinet Jurídic Central. 3.2 S'haurà de nomenar un suplent per cada un dels membres de les comissions d'assistència jurídica gratuïta, els quals seran designats de la mateixa manera que els titulars.\nNomenament dels membres Els membres de les comissions d'assistència jurídica gratuïta seran designats d'acord amb el que disposa l'article anterior, i el seu nomenament es publicarà al Diari Oficial de la Generalitat de Catalunya mitjançant resolució de la consellera de Justícia.\nFuncionament i adscripció 5.1 El funcionament de les comissions d'assistència jurídica gratuïta s'ajustarà a la normativa sobre funcionament dels òrgans col·legiats aplicable a Catalunya. 5.2 Les comissions d'assistència jurídica gratuïta estaran adscrites al Departament de Justícia de la Generalitat, el qual els facilitarà els recursos humans i materials, i els mitjans econòmics que necessitin per al seu correcte funcionament, d'acord amb les disponibilitats pressupostàries.\nIndemnització per assistències L'assistència a les reunions de les comissions d'assistència jurídica gratuïta, degudament justificada pel secretari, donarà lloc a les indemnitzacions que s'estableixin d'acord amb el capítol 5 del Decret 337/1988, de 17 d'octubre, de regulació i actualització de les indemnitzacions per raó de serveis a la Generalitat de Catalunya, modificat pel Decret 201/1993.\nFuncions Les funcions de les comissions d'assistència jurídica gratuïta seran les següents:\nReconèixer o denegar el dret a l'assistència jurídica gratuïta.\nRevocar el reconeixement del dret, d'acord amb l'article 19 de la Llei 1/1996, de 10 de gener, d'assistència jurídica gratuïta.\nEfectuar les comprovacions i revisar la informació de les sol·licituds rebudes.\nRequerir de qualsevol tipus d'administració i, en especial, de l'Administració tributària corresponent, la confirmació de l'exactitud de les dades de caràcter tributari que constin a la documentació presentada a la sol·licitud.\nRebre i traslladar a l'òrgan judicial corresponent els escrits d'impugnació de les resolucions definitives adoptades per la Comissió.\nQualsevol altra que els atribueixi la legislació sobre assistència jurídica gratuïta.\nCapítol 3 Procediment de reconeixement del dret\nSol·licitud 8.1 El reconeixement del dret d'assistència jurídica gratuïta se sol·licitarà per part de les persones físiques d'acord amb el model normalitzat que figura com a annex d'aquest Decret. 8.2 A aquesta sol·licitud caldrà adjuntar la documentació següent: 8.2.1 Obligatòria:\nDeclaració o declaracions sobre l'impost de la renda de les persones físiques que corresponguin a la unitat familiar del període impositiu que, un cop vençut el termini de presentació, sigui immediatament anterior al moment en què se sol·licita el reconeixement al dret.\nEn cas que no estigui obligat a fer la declaració sobre l'impost de la renda de les persones físiques, el sol·licitant acreditarà els seus ingressos presentant un certificat del centre o centres de treball sobre la totalitat dels ingressos percebuts per tots els conceptes...\n112E/2014 FORU AGINDUA, abenduaren 11koa, Sustapeneko kontseilariak emana, Uharte Arakilgo Arau Subsidiarioen 61. artikulua aldatzeko espedientea behin betiko onesten duena, Uharte Arakilgo Udalak sustaturik. Aldaketaren xedea da egungo araudian baimentzen diren erabilera batzuen gaineko arauak aldatzea eta araudia baimengarritzat jotzen diren beste erabilera batzuekin osatzea.\nNotificación de resoluciones a Antonio García Amiano y otros.\nORDEN 9/2014, de 30 de mayo, de la Consellería de Hacienda y Administración Pública, por la que se regula y convoca el Fondo de Ayudas Sociales del año 2011 para el personal laboral al servicio de la Administración de la Generalitat.


10 plats amb botifarra\nINICI > RECEPTARIS > 10 plats amb botifarra\nUs proposem 10 plats amb botifarra per acompanyar-la més enllà de les seques, la tradicional recepta catalana!\nLa botifarra és una de les carns amb més varietats: en podeu trobar de blanca, negra, catalana, d'ou o fins i tot de dolça. Amb aquestes receptes variades podreu incorporar de manera original la negra i la del perol.\nBroqueta de botifarra i Parmentier d'ibèric\nDes dels restaurants Cullera de Boix arriba aquest puré de patates tan exquisit pel pernil ibèric que l'acompanya. A més, la botifarra corona aquest plat de la millor manera possible. Si us agrada la carn, no ho dubteu!\nPèsols amb botifarra negra Becky Lawton\nEls pèsols no només són bons per la quantitat d'energia i ferro que aporten, sinó també perquè fan de perfectes acompanyants a combinacions com aquesta. La botifarra s'amaga entre el verd d'aquest completíssim plat!\nPotser és difícil imaginar el sabor de la poma combinat amb el de la botifarra negra. Per això és millor que ho comproveu vosaltres mateixos amb aquests raviolis. Us sorprendran, això segur!\nEl millor moment per preparar aquestes favetes és en temporada de bolets, així obtindreu el plat amb el màxim sabor.\nPer si esteu cansats de la truita de patates, la francesa i la de ceba, tasteu aquesta truita de botifarra negra. Innovareu amb sabor i sense haver d'invertir-hi gaire temps més. Les truites sempre són ràpides.\nAquestes mandonguilles són un mar i muntanya en tota regla. Us recomanem que prepareu pa perquè la salsa que l'acompanya és per menjar a cullerades!\nMilfulls de patates amb botifarra de perol\nEls milfulls de patates són bons de totes maneres, però si utiltizeu la botifarra de perol ja no en voldreu fer amb cap altra varietat.\nEls remenats són la solució per a aquells dies amb menys temps per cuinar, només cal posar els ingredients a la paella i deixar que l'ou faci la resta. En ser una recepta senzilla, la qualitat dels ingredients és primordial i la botifarra negra és l'estrella d'aquest plat!\nAquesta crema és freda, però com que la botifarra i la ceba se serveixen calentes el plat agafa la temperatura ideal per menjar-lo a gust!\nUnes patates farcides sempre són un acompanyament perfecte per a qualsevol segon plat, i més si estan fetes de botifarra i s'acompanyen d'allioli. Deliciós!


La selecció de karate, confinada a l'hotel de Xile, vol tornar abans d'hora sense competir al mundial - Altaveu el diari digital d'Andorra\nLa selecció de karate, confinada a l'hotel de Xile, vol tornar abans d'hora sense competir al mundial\nLa delegació, que està formada per tres esportistes i un entrenador, s'ha vist afectada pels aldarulls al país\n23/10/2019 (12:15 CET)\nUn manifestant es reduït per soldats en una manifestació a Santiago de Xile.\nLa selecció andorrana de karate que havia de participar als campionats del món sub-21 a Santiago de Xile està fent el possible per tornar abans d'hora per la situació que es viu al país. La revolta social que va començar per l'augment del preu del bitllet del metro va provocar la declaració de l'estat d'emergència a causa de la magnitud dels aldarulls, L'hotel de la delegació andorrana està totalment acordonat per l'exèrcit.\nAlgunes delegacions com les del Japó ja han marxat i les de Suïssa i Àustria ho faran aquest dimecres. El president de la Federació Andorrana de Karate, Xavier Herver, ha explicat a l'Altaveu que l'arribada a l'hotel ja va ser complicada i que es va fer amb la protecció de l'exèrcit. "La federació internacional de karate va fer unes recomanacions i, entre elles, que les delegacions no sortissin dels hotels", ha explicat.\nTot i això, la federació xilena va assegurar que la competició es desenvoluparia sense problemes. Herver està en contacte constant amb la selecció. "Quan van marxar estaven més preocupats per la situació a Barcelona que a Xile però allà, la situació s'ha anat agreujant amb el pas dels dies". Herver ha reconegut una certa preocupació "i més tenint en compte que no són competidors sènior els que tenim allà ja que és un campionat sub-21".\nLa delegació andorrana està formada pel seleccionador Manel Jodar i pels esportistes Gina del Rio, Jordi Hernàndez i Melchor Randy. El campionat s'inaugura aquest dimecres però la intenció és tornar el més ràpidament possible. Els aldarulls han provocat la mort de diversos manifestants. "Els organitzadors han canviat el programa i ara només poden sortir de l'hotel aquells esportistes que tinguin competició durant el dia. La resta s'han de quedar a l'hotel, quan abans hi podia anar tota la delegació per veure els combats", ha explicat Herver. "És una situació complexa, que no pots controlar. Estan amoïnats", ha conclòs. La delegació havia de tornar el pròxim dilluns perquè el campionat acaba el diumenge. Herver està en contacte amb l'agència de viatges per canviar els bitllets i tornar, si pot ser, aquest mateix dimecres.


06 d'octubre de 2017 - 09: 16\nMORAGUESPONS Mediterranean Houses disposa d'un impressionant àtic dúplex de tres dormitoris a la venda a la zona del port de Xàbia. L'habitatge està ubicada en una de les millors zones residencials i disposa de piscina exterior amb jacuzzi, zona enjardinada, piscina coberta i un ampli gimnàs totalment equipat.\nL'àtic de 182m2, compta amb tres dormitoris distribuïts en dues plantes. A la primera planta trobem el saló, el menjador i la cuina oberta totalment equipada i renovada l'any 2014, a més d'un dormitori doble i un bany a visitant.\nA la planta superior disposa de dos dormitoris amb bany en suite i una impressionant i àmplia terrassa amb vistes al mar. Compta també amb aire condicionat, terra radiant i una plaça d'aparcament subterrani.\nRecorda que trobaràs els supermercats més propers a tan sols 100m, el nucli urbà a 100m i el mar a 300m. Tot això el posiciona com el lloc ideal per viure en família.\nPer a més informació, visita MORAGUESPONS Mediterranean Houses en les seves instal·lacions d'Avinguda Ausias March, 13 o truca al 96 579 39 42.


qui som - undos arquitectura\nEns organitzem de manera horitzontal, practiquem l’ajuda mútua, la responsabilitat ecològica i social, la democràcia interna, l’equitat i la solidaritat. Valorem les relacions personals.\nDes que vaig acabar la carrera m’he format (i continuo formant-me) en diferents àmbits que m’interessen de l’arquitectura com la relació entre els edificis, el medi ambient i la salut de les persones, així com la dimensió social i política de l’arquitectura i l’urbanisme que té en compte totes les persones que habitem el territori.\nPenso que la formació constant ens regenera i és imprescindible per a trobar conscientment una finalitat a la nostra feina i per poder explorar tota la dimensió que a través de l’arquitectura se’ns presenta.\nA l’equip aporto els més de 7 anys d’experiència treballats en el món de l’arquitectura, els anys de militància en diversos espais així com la meva mirada com a dona i mare.\nArquitecte per la UdG l’any 2017\nPenso que és molt important entendre l’arquitectura des del punt de vista de l’usuari que n’ha de gaudir, tenint en compte les seves necessitats i quotidianitat; això crec que només és possible a través d’un diàleg sincer amb l’entorn, el respecte pel territori, la repercussió tant ambiental com social i una mirada crítica cap a la pròpia arquitectura.\nHe treballat durant en diferents estudis d’arquitectura; a l’equip aporto la vessant més artística de la nostra feina.